text: Poul Niklái Torkildshøj var á Borðuni, tá týskt flogfar leyp á og bumbaði radiohúsið í sor.
text: #000000
text: Tá týskt flogfar tveitti bumbur eftir “Smirli”, sum skipaði fólk og vøru í land til Skálavíkar, fór Tummas á Smirli upp á dekkið at skjóta eftir flogfarinum.
text: #000001
text: Bumbaðu Borðuna og særdu prest á “Smirli”
text: #000002
text: Í sendingini verður greitt meiri frá ófriðinum í loftrúminum yvir Føroyar á heysti í 1941. Flogfør síggjast ofta yvir Føroyum og tey gera eisini um seg.
text: #000004
text: Einar tvær ferðir boða fólk frá, at tey hava sæð kavbát tætt undir landi, men meiri spyrst ikki burturúr tí.
text: #000005
text: 10. november 1941 herjar ringasta landsynningsódn menn vita um síðani 1941. Minur skola upp á turt fleiri staðni, og stórur skaði hendir húsum eitt nú í Syðrugøtu og í Árnafirði. Í Mykinesi telja menn 25 minubrestir í eitt samdøgur.
text: #000006
text: 22. november sleppur týskur flúgvari bumbum á Tvøroyri, sum elvir til húsaskaða. Tórálvur Mohr Olsen sigur frá (20 – 25 minutt).
text: #000007
text: 2. desember 1941 loypa týskarar á Borðuna og bumba radiostøðina í spønir. Poul Niklái Thorkildshøj greiðir frá (27 – 38 minutt).
text: #000008
text: Sama dag verður “Smiril” álopin, tá hann skipaði upp farm og ferðafólk út fyri Skálavík. Tá stóð nógv á, tí nógv fólk var umborð, og fleiri vóru á ferð í land. Tummas á Smirli greiðir frá (38 – 49 minutt) álopinum, tá flogfarið tveitti tvær bumbur, sum fullu niður við skipinum, og hvussu hann skeyt eftir flogfarinum. Ein bretskur prestur var særdur, og “Smiril” mátti á beding. Tá hann kom aftur í sigling nakrar mánar seinni, var hann útgjørdur við kanón og tveimum maskinbyrsum at verja seg við.
text: #000009
text: Viggo á Mølini skipaði fólk og farm í land, tá flogfarið leyp á. Hann greiðir frá (49 – 54 minutt), hvussu hann upplivdi álopið.
text: #000010
text: Frá stríðsárunum (8:15)Frá stríðsárunum (9:15)Frá stríðsárunum (10:15)Frá stríðsárunum (11:15)Frá stríðsárunum (12:15)Frá stríðsárunum (13:15)Frá stríðsárunum (15:15)Reportasja frá jomfrútúrinum við Másanum í 1959
text: #000019